Autosports Latvijā

**[[Autosports]] Latvijā** ir viens no populārākajiem sporta veidiem. Tiek rīkoti vairāki vietējie autosporta čempionāti, piemēram, Latvijas Rallija čempionāts. Sadarbībā ar citām valstīm tiek rīkots NEZ salonautomobiļu čempionāts un *[[Formula Baltic]]* sacīkstes.

Pašlaik neviens latvietis nav kļuvis par pasaules čempionu nevienā no autosporta disciplīnām. Gan Andis, gan Māris Neikšāns ir braukuši Somijas rallijā, kas tika rīkots Pasaules rallija čempionāta ietvaros, tomēr nevienā citā posmā latvieši nav piedalījušies. Atklāto riteņu sacīkstēs pašlaik tuvu Formula 1 ir gan Haralds Šlēgelmilhs, kas jau ir braucis Āzijas GP2 (Formula 1 satelītsērija) sacensībās, gan Karlīne Štāla, kas piedalījās Vācijas F3. Reinis Nitišs un Jānis Baumanis piedalās FIA pasaules rallijkrosa čempionātā (*[[FIA World Rally Championship]]*).

Starptautiskajā autosportā panākumus ir guvuši *[[Riga Rally Raid Team|Riga RRT]]* rallijreidu komandas pārstāvji, kas ar Andra Dambja projektētajiem *[[OSCar]]* spēkratiem slavenajā Dakaras rallijā ir spējuši tikt labāko trīsdesmitniekā. Komanda ir izcīnījusi pjedestālus citos rallijreidos.

## Vēsture
Pirmās autosporta sacīkstes Latvijas teritorijā notika 1909. gadā un tas bija rallijs Sanktpēterburga—Rīga—Sanktpēterburga. 1923. gada 25. augustā notika pirmās Latvijas mēroga autosacīkstes: Rīga—Jelgava—Tukums—Sloka—Bulduri. 1934. gadā nodibināja Latvijas Republikas autoklubu un pēc diviem gadiem par tā goda priekšsēdi ievēlēja Latvijas valsts prezidentu Kārli Ulmani.

1957. gadā autoklubu pārveidoja par Latvijas Automobiļu federāciju. Okupācijas laikā autosportu koordinēja Brīvprātīgā armijas, aviācijas un flotes veicināšanas biedrība (DOSAAF).

Latvijas PSR laikā sportisti no Latvijas bija vieni no vadošajiem PSRS. No Latvijas nākuši PSRS čempioni rallijā, autošosejā, kartingos, krosā un auto daudzcīņā. Zināmākie PSRS čempioni ir Aleksandrs Karamiševs, Arnolds Dambis, Juris Belmers, Ivars Caune, Andris Šimkus, Pēteris Neikšāns un citi.

1960. gados izveidoja Biķernieku komplekso sporta bāzi Rīgā, Mežciemā, kurā norisinājušās daudzas tehnisko sporta veidu sacensības. 1980. gados izveidoja Bauskas sporta kompleksu "Mūsa".

1991. gadā atjaunoja Latvijas Automobiļu federāciju un 1994. gadā tā kļuva par Starptautiskās Automobiļu federācijas biedri.

## Baltijas līmeņa autosporta sacensības Latvijā
* *[[Baltic Time Attack Series]]*
* *[[Baltic Endurance Championship]]* (BEC 6H)
* *[[Baltic Touring Car Championship]]* (BaTCC)
* *[[NEZ 6H Endurance Championship]]*
* *[[NEZ Baltic Rallycross Championship|FIA NEZ Baltic Rallycross Championship]]* (NEZ BRX)
* *[[NEZ Crosskart Championship]]*
* *[[NEZ Drift Championship]]*
* *[[TCR Baltic Trophy Endurance]]*

## Slavenu Latvijas autosportistu uzskaitījums

### Kartingi un atklāto riteņu sacīkstes
* Otto Birznieks
* Toms Bobrovskis
* Henrijs Grūbe
* Kristaps Mēters
* Haralds Šlēgelmilhs
* Karlīne Štāla

### Salonautomobiļu sacīkstes
* Jānis Horeliks
* Ģirts Krūzmanis
* Oskars Laivenieks
* Mareks Štolcermanis
* Andrejs Vainutis
* Andris Griķis

### Autorallijs un rallijreidi
* Andris Dambis
* Andis Neikšāns
* Māris Neikšāns
* Māris Saukāns
* Ivars Vasaraudzis
* Jānis Vorobjovs
* Mārtiņš Sesks

### Autokross, rallijkross un [[folkreiss]]
* Mareks Dainis
* Rihards Dainis
* Reinis Nitišs
* Jānis Baumanis
* Ivo Traubergs
* Mārtinš Starks
* Viktors Lazda
* Nikolajs Tions
* Pēteris Neikšāns

## Atsauces

## Ārējās saites
* Latvijas Automobiļu Federācijas mājaslapa
* Par autosportu Latvijā
* Autocross un Folkreiss Latvijā